વડોદરા અને વારાણસી બેઠક પર નરેન્દ્ર મોદીના ચૂંટણી પ્રદર્શન અંગે વાત કરીએ તો વડોદરામાં મોદીએ રેકોર્ડબ્રેક સરસાઇથી ચૂંટણી જીતી હતી. વડોદરામાં તેઓ 570128ની સરસાઇથી જીત્યા હતા, જ્યારે વારાણસીમાંથી તેઓ 371784ની સરસાઇથી જીત્યા હતા, આ રીતે જોઇએ તો વડોદરાએ નરેન્દ્ર મોદીને વારાણસી કરતા વધારે પ્રેમ આપ્યો છે, પરંતુ એ વાતનો ગમ વડોદરાને નહીં હોય કે નરેન્દ્ર મોદી વડોદરામાંથી રાજીનામું આપી રહ્યાં છે કારણ કે તેઓ પહેલાથી આ વાતથી અવગત હતા. તેમ છતાં તેઓ નરેન્દ્ર મોદી પાસેથી વડોદરાના વિકાસને ઉચ્ચ શીખરો પર પહોંચાડવામાં આવે તેવી આશા તો ચોક્કસપણે રાખી શકે છે અને મોદી એ આશાને પૂર્ણ પણ કરવાનો બનતો પ્રયાસ કરશે, તેમાં બે મત નથી.